Denver huristeli välieriin NBA:ssa | Urheilu | Iltalehti.fi
Denver huristeli välieriin NBA:ssa
Torstai 14.5.2009 klo 07.38 Denver Nuggetsin tehokaksikko Chauncey Billups ja Carmelo Anthony päättivät Dallasin kauden NBA-koripalloliigassa. Denverin Kenyon Martins donkkasi pallon Dallasin koriin. (EPA/LARRY W. SMITH)
Denver kukisti Dallasin 124-110 ja eteni länsilohkon loppuotteluun voitoin 4-1.Denver johti viidettä ottelua niukalla erolla alusta loppuun. Anthony heitti 30 ja pelinjohtaja Billups 28 pistettä 62 prosentin tarkkuudella. Lisäksi Billups antoi 12 syöttöä.Nuggets eteni NBA:n välieriin ensimmäisen kerran 24 vuoteen. Kiitos kuuluu pitkälti paluumuuttaja Billupsille, joka tuli seuraan syksyllä Detroitista vaihtokaupassa Allen Iversoniin. Billups on pelannut kotikaupungissaan kuin siivet selässä, kun taas Detroitin kausi oli masentava.- On tämä jotain erityistä. Pysyimme nöyrinä, voitimme vastoinkäymiset ja jaksoimme tehdä töitä. Se palkittiin, joukkueen tähti Anthony sanoi.Dallas nojasi jälleen ihmemies Dirk Nowitzkiin, joka heitti 32 pistettä, otti kymmenen levypalloa ja antoi seitsemän syöttöä. Nowitzkin pistekeskiarvo Denveriä vastaan oli 34,4 siitä huolimatta, että kesken ottelusarjan poliisi otti hänen naisystävänsä säilöön rikosepäilyjen takia.Dallas pani vastaan tiukasti. Se nousi vielä kuuden pisteen päähän (103-97) neljännellä neljänneksellä, kunnes Anthonyn huikea kolmonen hyökkäysajan umpeutuessa upposi. Tilanteessa Antoine Wright sai vielä teknillisen virheen ja hetkessä ero kasvoi kymmeneksi.Lännen finaalissa Denver kohtaa joko LA Lakersin ja Houstonin. STT-AP